text: স্টেট ওয়াচ	 অক্টোবর ১৯, ২০২০ সবিশেষ বাংলাদেশ টি মন্তব্য
  অধ্যাপক ডা. একে আজাদ খান ও অধ্যাপক ডা. নজরুল ইসলাম।
  সাদী মুহাম্মাদ আলোক : বাংলাদেশে করোনা পরিস্থিতি নিয়ন্ত্রণে না এলেও এখন আর কোথাও কোনো সতর্কতা পালনের নমুনা দেখা যায় না। যত্রতত্র স্বাভাবিকভাবেই চলাফেরা করছে মানুষ। শিক্ষাপ্রতিষ্ঠান ছাড়া সবই এখন চালু। বিশ্ব স্বাস্থ্য সংস্থা (ডব্লিউএইচও) বলছে, এ বছরের শেষদিকে কিংবা আগামী বছরের শুরুতে করোনার ভ্যাকসিন নিবন্ধনের জন্য প্রস্তুত হতে পারে। তবে, ভ্যাকসিনের দৌড়ে বাংলাদেশে পিছিয়ে রয়েছে বলেই মনে করছেন বিশেষজ্ঞরা।
  বাংলাদেশের বর্তমান কোভিড-১৯ পরিস্থিতি কেমন? ভ্যাকসিন পাওয়ার ক্ষেত্রে বাংলাদেশের অগ্রগতি? আন্তর্জাতিক উদরাময় গবেষণা কেন্দ্র, বাংলাদেশে (আইসিডিডিআর,বি) চীনের সিনোভ্যাকের ভ্যাকসিনের ট্রায়ালের সর্বশেষ অগ্রগতি কতটা?— এসব বিষয়ে জাতীয় কারিগরি পরামর্শক কমিটির সদস্য ও বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) সাবেক উপাচার্য অধ্যাপক ডা. নজরুল ইসলাম এবং বাংলাদেশ ডায়াবেটিক অ্যাসোসিয়েশনের সভাপতি অধ্যাপক ডা. একে আজাদ খানের সঙ্গে কথা বলেছে দ্য ডেইলি স্টার।
  বাংলাদেশে চীনা কোম্পানি সিনোভ্যাকের ভ্যাকসিনের ট্রায়ালের বিষয়ে জানতে চাইলে তিনি বলেন, 'আমি জানি না। এর বিস্তারিত আমার জানা নেই।' সিনোভ্যাক কো-ফান্ডিং চাওয়ায় আপাতত ট্রায়ালের বিষয়টি অনিশ্চয়তায় রয়েছে। এখন এই ট্রায়ালটি আমাদের দেশে না হওয়ায় আমরা পিছিয়ে গেলাম কি না? জানতে চাইলে তিনি বলেন, 'এ বিষয়ে আমি মন্তব্য করতে চাই না।'